 **Základná škola, Námestie sv. Ignáca 31, 920 41 Leopoldov**

**Nájomná zmluva č. 3/2014**

**Nájomná zmluva o nájme nehnuteľností, uzatvorená v zmysle zákona NR SR č. 278/1993 Z. z. o správe majetku štátu v znení neskorších predpisov a § 663 a nasl. OZ, zákona č. 116/1990 Zb. o nájme a podnájme nebytových priestorov v znení neskorších predpisov medzi:**

**Prenajímateľom**Základná škola

 Námestie sv. Ignáca 31

 920 41 Leopoldov

 v zastúpení Mgr. Oľgou Galčíkovou

 IČO: 356 02 643

 (ďalej len prenajímateľ)

***a***

**Nájomcom** Základná umelecká škola

 Pribinova 5

 920 01 Hlohovec

 v zastúpení Mgr. art., Mgr. Lenkou Slovákovou

 IČO: 340 00 062

 (ďalej len nájomca)

za nasledovných podmienok:

**Článok 1**

**Predmet a účel nájmu**

Prenajímateľ prenecháva na užívanie nájomcovi **2 triedy**, ktoré sa poskytujú

**na dobu určitú od 02. 09. 2014 do 30. 06. 2015.**

Uvedené priestory sa nájomcovi prenajímajú za účelom výučby hry na hudobné nástroje. Prenájom priestorov môže byť len v čase prevádzky školy, nie v čase školských prázdnin. Prenajímateľ prenajíma nájomcovi nehnuteľnosť ako prebytočný majetok, ktorý v uvedenej dobe dočasne nevyužíva.

**Článok 2**

**Výška a splatnosť nájomného**

Výška úhrady režijných nákladov sa stanovuje dohodou nasledovne:

|  |  |
| --- | --- |
| **Režijné náklady za 1 hodinu nájmu**  | **0,35 €** |
| Režijné náklady za obdobie | september 2014 – december 2014 | **151,03 €** |
| január 2015 - jún 2015 | **227,16 €** |

Úhrada za režijné náklady bude realizovaná **nasledovne:**

* na obdobie 02. 09. 2014 – 31. 12. 2014 **do 15. 10. 2014** (151,03 €)
* na obdobie 01. 01. 2015 – 30. 06. 2015 **do 15. 01. 2015** (227,16 €)

Režijné náklady za priestory treba uhradiť na účet **1662888453/0200**.

**Článok 3**

**Práva a povinnosti prenajímateľa a nájomcu**

Prenajímateľ má právo požadovať od nájomcu, aby priestory školy užíval výlučne s účelom nájmu a uhrádzal včas poplatok za užívanie v zmysle Článku 2 tejto zmluvy.

Nájomca si zodpovedá za poistenie účastníkov pre prípad úrazu, respektíve inej vecnej škody. Je povinný dodržiavať pokyny prenajímateľa – zákaz fajčenia, vstup iba v čistej obuvi. Vzniknuté škody je povinný nájomca uhradiť v plnej výške. Ďalej sa zaväzuje vykonávať výchovno - vyučovaciu činnosť v súlade s hygienickými a bezpečnostnými predpismi podľa zásad morálky, humanity a demokracie.

**Článok 4**

**Skončenie nájmu**

Prenajímateľ môže písomne vypovedať zmluvu uzavretú na určitý čas pred uplynutím dohodnutej doby, ak:

* nájomca užíva priestory školy v rozpore s dohodou
* nájomca neuhradil v uvedenom termíne režijné náklady
* nájomca hrubo porušuje pokoj a poriadok
* nájomca nedodržiava ďalšie povinnosti uvedené v Článku 3 tejto dohody
* nájomca prenecháva prenajatý priestor do prenájmu alebo nájmu ďalšej osobe

Výpovedná lehota začína plynúť od prvého dňa mesiaca po doručení výpovede.